སྲིད་སྐྱོང་འབུམ་རམས་པ་བློ་བཟང་སེང་གེས་སྣེ་ཁྲིད་པའི་སྐབས་འདིའི་བཀའ་ཤག་གི་ངོས་ནས་ལྔ་དང་ལྔ་བཅུའི་འཆར་གཞི་དང་འབྲེལ་བའི་ཐོག་ནས་ཚོགས་འདུ་འཚོགས་པ་དང་།དཔལ་འབྱོར་འདུ་འགོད་བྱེད་པ་སོགས་ལས་འཆར་མང་པོ་ཞིག་བང་བསྒྲིགས་འདུགད་ལན་ཡང་ན་གཞོན་ཤེས་ལྡན་པ་ཚོའི་བསམ་ཚུལ་གང་ཡོད་བསྡུ་རུབ་ཀྱི་ཆེད་དུ་ལྔ་དང་ལྔ་བཅུའི་ཚོགས་ཆེན་ཞིག་འཚོགས་ཡོད་པ་རེད།འདི་དང་འབྲེལ་ནས་ཚོགས་ཞུགས་པའི་ནང་བོད་སྐད་ཤེས་མཁན་ཡོད་མེད་དང་།བོད་ཡིག་གི་ཡིག་ཆ་ཁག་ཏུ་ཡིག་ནོར་ཡོད་མེད་སོགས་ལ་བསམ་ཚུལ་ཤོད་མཁན་འདུག་ཀྱང་།དེ་དག་སྐབས་འདིར་གླེང་བྱ་གཙོ་བོར་མ་མཐོང་ཞིང་།གཙོ་ཆེ་བ་ལྔ་དང་ལྔ་བཅུའི་ཕུགས་དམིགས་དང་ཁ་ཚ་དགོས་གཏུག་གི་དགོས་མཁོ་སོགས་རོབ་ཙམ་གླེང་རྒྱུ་ཡིན།མ་འོངས་པའི་ལོ་ལྔའི་ནང་རྒྱ་ནག་གི་དཔོན་རིགས་ཁག་དང་མཉམ་དུ་བོད་རྒྱ་ཞི་མོལ་གྱི་ལམ་ནས་གནད་དོན་ཐག་གཅོད་ཡོང་ཐབས་བྱ་རྒྱུ་དང་།དེ་ལྟར་མ་བྱུང་བར་བཙན་བྱོལ་བོད་མི་རྣམས་མུ་མཐུད་བཙན་བྱོལ་དུ་མི་ལོ་ལྔ་བཅུའི་རིང་གནས་སྡོད་བྱེད་དགོས་བྱུང་ཡང་བོད་པའི་རྩ་དོན་མ་བརླགས་པར་གནས་ཐུབ་པ་བྱ་རྒྱུ་དེ་རེད།